Хьехархочунан санна, матте уьйр хилла ца 1аш, литературица а гергарло ду цуьнан — Зори Ислама\nНохчийн маттаца уьйра йолуш, нохчий мотт хьоьхуш кигийрхой алссам хаало школашкахь. Шен пох1мица царна юккъехь ву тахана вай вийца лерина волу турпалхо. Йоццачу хенахь баккхий кхиамаш баьхна цо ша хаьржинчу некъа т1ехь. И ша хаьржина некъ гуттар юьхьарлаьцна схьавог1уш а ву иза. Иштта кхид1а а шен дахар гуттар хьехархочун корматаллица доза лаам а бу цуьнан. Вай вешан ешархошна хьалхах1отториг ву Даудов Гилани. Гилани дуьнен чу ваьлла 1988-чу шеран эсаран (октябрь) беттан 30-чу дийнахь Веданан к1оштарчу Тевзанахь Даудов Хаважин, Румин доьзалехь. Цигахь, Тевзанахь, школе вахана. Ша винчу юьртахь 11 класс чекхъяьккхинчул т1аьхьа, 2006-чу шарахь Нохчийн пачхьалкхан университетан филологин факультете деша вахана иза. 2011-чу шарахь и дешар чекхдаьккхина Гиланис. Оццу шарахь ша дешначу Тевзанарчу юкъерчу школе нохчийн мотт, литература хьеха балха вахана иза. Цхьана шарахь эха шарахь цу школехь болх бина цо. Цул т1аьхьа Соьлжа-г1ала заь1апчу берашна нохчийн мотт, литература хьеха д1акхайкхина, цига дехьаваьлла. Карарчу хенахь а циггахь болх беш ву.\nРеспубликин дуккха а конкурсашкахь дакъалаьцна Гиланис. Дуккха а баркаллин кехаташ а ду цуьнан, цо бинчу белхан лаккхара мах хадош делла. 2016-чу шарахь «Тоьлла хьехархо» аьллачу конкурсехь хьалхара меттиг яьккхина цо. Цул т1аьхьа 2019-чу шарахь «Россин Федарацин дешаран силахь белхахо» аьлла ц1е а елла Гиланина. Нохчийн меттан, литературин ассециацин декъашхо хилла, хьехархойх д1акхетта иза х1инца.\nГиланис юьхьарлаьцна некъ доккхачу декъана х1инцале а кхочушхилла ала мегар ду. Жима волуш дуьйна шен нохчийн матте, литературе хилла марзо гуттар т1еч1аг1ъелла цуьнан.\n«Бераллехь дуьйна суна ч1ог1а т1е1аткъам бинера «Эзарнийн зерашкахула» ц1е йолчу книго», – бохуш дуьйцу вайн турпалхочо. Матте а, литературе а шен шовкъ гучаялар коьртачу декъана цу книгех доьзна а хета цунна. Мацах цкъа жима волуш, цу «Эзарнийн зерашкахула» книго шена бина т1е1аткъам, шех хьехархо хилла гучабаьлла ца 1аш, яздархочуьнгахь санна а гучабаьлла цуьнгахь. Гилани язъеш а ву. Нохчийчохь долчу дуккха а а газеташкахь, журналашкахь араевлла цуьнан: байташ, дийцарш. Гилани жима волуш дуьйна а вара литература езаш, Арсанукаев Шайхин, Юсупов 1илманан, Бисултанов Аптин, Бексултанов Мусан, Ахмадов Мусан, иштта д1а кхечаран а говзарш коьртачу декъана йоьшуш.Тахана ша а ву иза Россин Федерацин яздархойн союзан декъашхо, иштта Россин журналистийн союзан декъашхо а.\nБилгалдаккха лаьа 2017-чу шарахь Пайхамар (Делера салам-маршалла хуьлда цунна) хестош, язйинчу цуьнан байто республикин конкурсехь хьалхара меттиг яьккхина хилар.\nЮкъараллин белхан долчу х1уманна дика жигархо а, дика накъост а ву Даудов Гилани. Тахана доладелла дац цуьнгахь и х1ума: ша студент волуш дуьйна а вара иза иштта жигара. Иштта нохчийн мотт шена а 1амош, дешархошна хьоьхуш, нохчийн меттан верас хилла, лаьттийла лаьа Гилани.\n← СагIин дозалла\nНохчийн къоман сий долу к1ант Кадыров Абубакар →


Шема -- Абу-Юсуф Шишани (Musa Abu-Yusuf Shishani), ShanTuday сайтан тIера видеон сурт.\nШемахь Кобани гIалахь тIемаш бечу «Исламан пачхьалкх» олучу тобанера нохчийн тIемалоша кхайкхам бина Европерчу пачхьалкхашкахь бехачу нохчашка я шайх дIакхета, я терроран тIелетарш де Европехь аьлла. Цунах лаьцна материал кечйина Маршо Радион авторо Паращук Джоаннас.\nКху беттан 26-чу дийнахь «Ал-Аксан биргада» (Katibat Al-Aqsa) тобанна гIортор ечу ShamToday олучу сайто зорбане яьккхинчу видео тIехь къамел деш ву нохчийн тIемалойн хьалханча ву ша бохуш волу Муса Абу-Юсуф Шишани (Musa Abu-Yusuf Shishani) цIе йолу стаг. Цо кхайкхамаш бо нохчашка «Исламан пачхьалкх» тобанах дIакхета бохуш.\nВидео тIехь Муса Абу-Юсуф лаьтташ ву ягийначу машенна уллехь. Ша Кобанехь ву боху цо. Муса Абу-Юсуфа чIагIдарехь, Исламан пачхьалкх тобанна юкъара тIемалой курдех летта ца Iаш, дерриг а дуьненца тIом беш бу, цIеххьана курдашна тIехIоьттина долчу. Цо Европерчу нохчашка кхайкхам бо Шема ца дахка бахьанаш ма леха, шун декхар ду кхузе а даьхкина тIом бан бохуш.\nЦигахь маьрша нах бац боху Муса Абу-Юсуфа. "Байа уьш массанхьа а Европехь. Ве цхьа француз, ве цхьа Iамеркахо, тIаккха уьш гIовттур бу. Байа уьш шаьш бехачу меттигашкахь. Европехь", - бохуш кхайкхамаш беш ву иза.\nЕвропехь йоккха нохчийн диаспора ю. Цигахь бехаш бу Нохчийчура ши тIом бахьана долуш мухIажираш бевлла нах. Jamestown Foundation тобано ларарца 30 000 нохчо ву Францехь, 25 000 ву Австрехь, 17000 ву Бельгехь.\nЦул сов дуккха нохчий бу бехаш Туркойчохь а.\nМуса Абу-Юсуфа ша Аль-Аксан Катибат ("Аль-Аксан биргада") олучу тобанера ву боху. Цу тобанна юкъахь бу дуккха а нохчий а, Оьрсийчохь дехачу кхечу къаьмнийн векалш а.\nДIадаханчу кIиранах Маршо Радионо тоьшаллаш далийра «Ал-Аксан биргада» (Katibat Al-Aqsa) Кобанехь хиларх лаьцна.\nЦу тобанца йоьзначу сайташа Кобанера сурташ даржийна интернетехь. Даханчу кIиранах зорбане даькхинчу цхьана суртана тIехула яздина ду «курдийн халкъана вовза веза хIара стаг, дуккха а бераш байлахь дитина кху стага, дуккха а нехан зударий байина кхо» аьлла.\nЕвропера нах а, Iамеркахой а хIаллакбаре кхуьйкхуш ву нохчашка Шемара рогIера Шишани